paragraph_text: Jalovec vrh planinskog lanca Julijske Alpe iznad dolina Zadnje Trente, Bale, Koritnice i Planice, visok 2645 m. Građen je od trijaskih vapnenaca i dolomita. Njegovi strmi, stjenoviti obronci najdublje se spuštaju na zapad, a najstrmije na sjeveroistok. Ima karakterističan šiljat oblik, po kojem se ubraja među najslikovitije vrhove u Julijskim Alpama.